**Ministru kabineta noteikumu projekta**

**„Kārtība, kādā pašvaldībām aprēķina un sadala valsts budžeta mērķdotāciju māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Kārtība, kādā pašvaldībām aprēķina un sadala valsts budžeta mērķdotāciju māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām”(turpmāk – Projekts) sagatavots, pamatojoties uz Ministru kabineta uzdevumu 2015**-** UZD**-** 2177 (2015**-**MK.PROT- 36#59, 3.punkts).Sakarā ar Ministru kabineta 2012.gada 25.septembra noteikumu Nr.670 „Kārtība, kādā pašvaldībām tiek aprēķināta un sadalīta valsts budžeta mērķdotācija māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām” nepieciešamo grozījumu apjomu un atbilstoši Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 140.punktam ir izstrādāts jauns Projekts, ievērojot Dziesmu un deju svētku likuma 7.panta pirmās daļas 7.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Dziesmu un deju svētku likuma 7.panta pirmās daļas 7.punktu Ministru kabinets nosaka kārtību, kādā tiek sadalīta valsts mērķdotācija kolektīvu vadītāju darba samaksai un sociālā nodokļa samaksai, kā arī sadalīšanas kritērijus, likuma 9.panta otrās daļas 9.punktā noteikts, ka valsts budžeta līdzekļi kārtējo Dziesmu un deju svētku starplaikā tiek izmantoti valsts mērķdotācijai kolektīvu vadītāju darba samaksai un sociālā nodokļa samaksai.Projektā veikti grozījumi, ievērojot konsekvences apstiprināto Ministru kabineta 2015.gada 28.jūlija noteikumu Nr. 440 „Kārtība, kādā tiek sadalīta valsts budžeta mērķdotācija to māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātāji nav pašvaldības” kontekstā.[1] Valsts budžeta mērķdotācija tiek piešķirta māksliniecisko kolektīvu vadītājiem (kas noteikti Dziesmu un deju svētku likuma 6.panta pirmajā daļā), lai nodrošinātu savlaicīgu kārtējo Vispārējo latviešu Dziesmu un deju svētku sagatavošanu – koprepertuāra (repertuāra) apguvi, kā arī, lai sekmētu kvalitatīvu māksliniecisko kolektīvu sniegumu. Regulāra kolektīvu līdzdalība Dziesmu un deju svētku procesā (svētkos, starpsvētku pasākumos, skatēs, konkursos, izstādēs), kā arī kolektīvu ilgtermiņa darbība – šie aspekti ir nozīmīgi, kas sekmē Dziesmu un deju svētku tradīcijas ilgtspēju.Ņemot vērā to, ka starpsvētku pasākumi, skates (konkursi, izstādes) ir regulāri Dziesmu un deju svētku tradīcijas pasākumi (to ietvaros tiek apgūts kārtējo Vispārējo Dziesmu un deju svētku repertuārs (koprepertuārs)), pēc kuriem iespējams objektīvi novērtēt (vērtē nozares eksperti) katra konkrētā Dziesmu un deju svētku tradīcijā iesaistītā kolektīva māksliniecisko kvalitāti atbilstoši tradīcijai, Projektā (2.2., 2.3., 2.4.punkts) noteikti kritēriji, saskaņā ar kuriem kolektīviem piešķir mērķdotāciju, proti – kolektīvi apgūst kārtējo Vispārējo latviešu Dziesmu un deju svētku noteikto repertuāru (koprepertuāru), vismaz reizi gadā ir piedalījušies repertuāra (koperepertuāra) skatēs vai konkursos vai izstādēs, kā arī vismaz reizi ir piedalījušies centra rīkotajos Dziesmu un deju svētku starplaika pasākumos. Tā kā iepriekšējā pieredze liecina, ka uz katriem nākamajiem Vispārējiem latviešu Dziesmu un Deju svētkiem kolektīvu līdzdalība pieaug - lai ievērotu taisnīguma principu (kolektīvu, kas regulāri piedalās Dziesmu un deju svētku tradīcijas saglabāšanā un kolektīviem, kas tradīcijas saglabāšanā iesaistās neregulāri - kontekstā), Projekts nosaka arī kritēriju (2.1.punkts), ka mērķdotāciju var saņemt tikai tādi kolektīvi, kas darbojas vismaz divus gadus.Projekts nosaka, ka jaunie kritēriji – 2.1. un 2.3.apakšpunkts – stājas spēkā 2016.gada 1.janvārī. Tādējādi tiek nodrošināts tiesiskās paļāvības princips, jo identiski šādi nosacījumi ir spēkā arī Ministru kabineta 2015.gada 28.jūlija noteikumos Nr.440 „Kārtība, kādā tiek sadalīta valsts budžeta mērķdotācija to māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātājs nav pašvaldības”.[2] Kārtējiem Vispārējiem latviešu Dziesmu un deju svētkiem koprepertuāru gatavo kori, deju kolektīvi, pūtēju orķestri un kokļu mūzikas ansambļi (visu minēto kolektīvu koprepertuāra sagatavošanas un pārbaudes procesu nodrošina no valsts budžeta apmaksāti virsdiriģenti/ virsvadītāji). Tāpēc kokļu mūzikas ansambļi, kas līdz šim valsts mērķdotācijas sadales kontekstā tika definēti kā māksliniecisko kolektīvu grupa G2, Ministru kabineta noteikumu projektā ir iekļauti māksliniecisko kolektīvu grupā G1. [3] Pašvaldībām ir pienākums informēt Latvijas Nacionālo kultūras centru gadījumos, ja pašvaldība izbeidz darba tiesiskās attiecības ar kolektīva vadītāju, ja kolektīvs vairs neatbilst mērķdotācijas saņemšanas kritērijiem.[4] Projekts nosaka Latvijas Nacionālo kultūras centru kā atbildīgo institūciju par mērķdotācijas aprēķināšanu un sadali pašvaldībām, nosakot Latvijas Nacionālā kultūras centra tiesības veikt pašvaldībai pārskaitītās mērķdotācijas izlietojuma uzraudzību un kontroli un izvērtēt mērķdotācijas izlietojumu atbilstoši Projektā noteiktajām prasībām. Tāpat Latvijas Nacionālajam kultūras centram ir tiesības pieprasīt pašvaldībai mērķdotācijas vai tās daļas atmaksu, ja mērķdotācija nav izmaksāta atbilstoši Projektā norādītajam mērķim.[5] Ņemot vērā to, ka pašvaldībām var būt darba tiesiskās attiecības ar māksliniecisko kolektīvu vadītājiem, kuri ir saimnieciskās darbības veicēji, tāpēc Projekta pielikuma „Pārskats par mērķdotācijas izlietojumu” sadaļā (tabula) „Informācija par piešķirtā finansējuma izlietojumu” iekļauta aile „Pārējie iepriekš neklasificētie pakalpojumu veidi” (EKK 2279), kas paredz, ka mērķdotāciju, saskaņā ar Projektā noteikto kārtību, var saņemt arī kolektīvu vadītāji – saimnieciskās darbības veicēji. Tādējādi tiek nodrošināts vienlīdzības princips pret visiem pašvaldību dibināto kolektīvu vadītājiem, kuru vadītie kolektīvi iesaistās Dziesmu un deju svētku tradīcijas saglabāšanas procesā.[6] Latvijas Nacionālais kultūras centrs divas reizes gadā, bet ne vēlāk kā līdz kārtējā gada 20.jūnijam un 20.decembrim nodrošina mērķdotācijas pārskaitīšanu vienādās daļās uz attiecīgo pašvaldību kontiem Valsts kasē. Principu, ka mērķdotācija pašvaldībām tiek pārskaitīta divas reizes gadā, 2015.gada 7.oktobra elektroniskajā saskaņojumā ir akceptējusi Latvijas Pašvaldību savienība.[7] Sadarbībā ar Valsts kasi ir sagatavota (Projekta pielikums) „Pārskata par mērķdotācijas izlietojumu aizpildīšanas kārtība”.  |
| 3. | Projekta izstrādē iesaistītās institūcijas | Kultūras ministrija, Latvijas Nacionālais kultūras centrs, Valsts kase. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldību dibināto māksliniecisko kolektīvu vadītāji.  |
| 2. |  Tiesiskā regulējuma ietekme uz tautsaimniecību un administratīvo slogu | Pašvaldības, saskaņā ar Projekta pielikumu „Pārskats par mērķdotācijas izlietojumu” iesniedz pārskatu par mērķdotācijas izlietojumu ministriju, centrālo valsts iestāžu un pašvaldību pārskatu informācijas sistēmā (turpmāk – ePārskati).Projekta 10. un 11.punkts paredz informācijas apstrādes pienākumus. |
| 3. |  Administratīvo izmaksu monetārs novērtējums | Projekta radīto administratīvo izmaksu aprēķins veikts (Projekta 10.un 11.punkts), izmantojot šādu formulu:C = (f x l) x (n x b), kurf – finanšu līdzekļu apjoms, kas nepieciešams, lai nodrošinātu Projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);l – laika patēriņš, kas nepieciešams, lai sagatavotu informāciju, kuras sniegšanu paredz Projekts;n – subjektu skaits, uz ko attiecas Projektā paredzētās informācijas sniegšanas prasības;b – cik bieži gada laikā Projekts paredz informācijas sniegšanu.Informācijas (pārskata par mērķdotācijas izlietojumu iesniegšana centrā) sniegšanas pienākums reizi gadā atbilstoši Projekta 10.punktam 2016.gadā attiecināms uz 117 pašvaldībām (pavisam kopā 1520 kolektīvi). Ņemot vērā to, ka pienākums – sagatavot un sniegt informāciju – ir pašvaldību grāmatvežu kompetence, aprēķinot administratīvo izmaksu novērtējumu šai mērķgrupai – izmantoti Centrālās statistikas pārvaldes dati par grāmatveža darbaspēka izmaksām vienā stundā, proti, 7,80 *euro*, t.sk., pieskaitāmās izmaksas 25% apmērā*.* Savukārt attiecībā uz laika patēriņu, prognozējams, ka pārskata par mērķdotācijas izlietojumu aizpildīšana un iesniegšana Latvijas Nacionālajā kultūras centrā vienai pašvaldībai aizņemtu vidēji 2 stundas darba. Līdz ar to pašvaldībām administratīvās izmaksas novērtējamas 1825,20 *euro* apmērā, kas aprēķinātas pēc šādas formulas: (7,8\*2)\*(117\*1).Lai aprēķinātu Latvijas Nacionālā kultūras centra administratīvo izmaksu novērtējumu, tiek ņemta vērā Latvijas Nacionālā kultūras centra darbinieka darbaspēka vidējās izmaksas stundā 7,62 *euro* apmērā, t.sk., pieskaitāmās izmaksas 25% apmērā. Latvijas Nacionālajā kultūras centrā par mērķdotācijas administrēšanu, t.sk., informācijas pieprasīšanu un apkopošanu ir atbildīgi divi darbinieki (informācijas analīzes eksperte un grāmatvedis). Prognozējams, ka Projektā noteiktā informācijas pieprasīšana un apstrāde (Projekta 11.punkts) kopā gada laikā aizņemtu divas darba nedēļas (10 darba dienas, 80 stundas). Līdz ar to Latvijas Nacionālajam kultūras centram administratīvo izmaksu novērtējums lēšams 1219,20 *euro* apmērā*,* kas aprēķināts pēc formulas – (7,62\*80)\*(2\*1). |
| 4. |  Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** |  **2015.gads** |  Turpmākie trīs gadi (*euro*) |
| **2016.** | **2017.** | **2018.** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (2015) gadu |  Izmaiņas, salīdzinot ar kārtējo (2015) gadu |  Izmaiņas, salīdzinot ar kārtējo (2015) gadu |
|  1 | 2 | 3 | 4 | 5 | 6 |
|  1. Budžeta ieņēmumi: | 778 430 | 0 | 54 251 | 28 475 | 28 475 |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 778 430 | 0 | 54 251 | 28 475 | 28 475 |
|  1.2. valsts speciālais budžets | 0 | 0 | 0 | 0 | 0 |
|  1.3. pašvaldību budžets | 0 | 0 | 0 | 0 | 0 |
|  2. Budžeta izdevumi: | 778 430 | 0 | 54 251 | 28 475 | 28 475 |
|  2.1. valsts pamatbudžets | 778 430 | 0 | 54 251 | 28 475 | 28 475 |
|  2.2. valsts speciālais budžets | 0 | 0 | 0 | 0 | 0 |
|  2.3. pašvaldību budžets | 0 | 0 | 0 | 0 | 0 |
|  3. Finansiālā ietekme: | 0 | 0 | 0 | 0 | 0 |
|  3.1. valsts pamatbudžets | 0 | 0 | 0 | 0 | 0 |
|  3.2. speciālais budžets | 0 | 0 | 0 | 0 | 0 |
|  3.3. pašvaldību budžets | 0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
|  5. Precizēta finansiālā ietekme: |  0 | 0 | 0 | 0 | 0 |
|  5.1. valsts pamatbudžets | 0 | 0 | 0 | 0 |
|  5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2016.gada sadalījumā iekļauto pašvaldību dibināto māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, piemērojot bāzes finansējumu vienam kolektīvam 341 *euro*, 2016.gadam nepieciešamā summa 1515 kolektīvu vadītāju darba samaksai un valsts sociālās apdrošināšanas obligātajām iemaksām pavisam kopā ir 831 358 *euro* ((923 G1 kol. X 341 *euro* x 2)+(592 G2 kol x 341 *euro*)). Aprēķini veikti, pamatojoties uz 2016.gada bāzes finansējumu viena mākslinieciskā kolektīva vadītāja atlīdzībai 341 *euro*, kas G1 grupas kolektīviem ir reizināts ar līdzdalības intensitātes koeficientu, 2016.gadā tas ir 2 (divi). Intensitātes koeficients ir noteikts, ņemot vērā Projekta 8.punktā ietverto līdzdalības intensitātes koeficienta aprēķina formulu un pamatojoties uz Latvijas Nacionālā kultūras centra 2015.gada 5.augusta rīkojumu Nr.1-3/136 „Par valsts mērķdotācijas aprēķināšanu 2016.gadam”. Proti, 2015.gadā koeficients „2” iegūts, ņemot vērā Latvijas Nacionālā kultūras centra 2015.gadā īstenoto Dziesmu un deju svētku starplaika pasākumu kopskaitu – 42, no tiem G1 grupai tika īstenoti 28 (P1), G2 – 14 (P2) pasākumi.Kopējā valsts budžeta mērķdotācijas summa, kas piešķirta pašvaldību dibinātajiem mākslinieciskajiem kolektīviem, pavisam kopā 2016.gadā ir 832 681 *euro,* līdz ar to 2016.gadā veidojas naudas līdzekļu atlikums 1 323 *euro* apmērā.Mērķdotācijas atlikuma kontekstā: Kultūras ministrija iesniegs priekšlikumu uz likumprojekta „Par valsts budžetu 2016.gadam” 2.lasījumu par līdzekļu pārdali uz Kultūras ministrijas budžeta programmu 21.00.00 „Kultūras mantojums”.2015.gadā 1515 pašvaldību dibinātie mākslinieciskie kolektīvi ir uzsākuši gatavoties XXVI Vispārējiem latviešu Dziesmu un XVI Deju svētkiem, kas notiks 2018.gadā, Rīgā. Ņemot vērā to, ka līdzdalība Dziesmu un deju svētku tradīcijā ir brīvprātīga, 2017.un 2018.gadā var palielināties to māksliniecisko kolektīvu līdzdalība (kolektīvu skaits), kas darbojas vismaz divus gadus un gatavojas kārtējiem Vispārējiem latviešu Dziesmu un deju svētkiem. Līdz ar to konkrēts kolektīvu – valsts budžeta mērķdotācijas pretendentu skaits 2017.un 2018.gadam, nav nosakāms. Precīzu kolektīvu skaitu būs iespējams noteikt, Latvijas Nacionālajam kultūras centram apkopojot datus, gatavojot informāciju kārtējā gada valsts budžetam un valsts mērķdotācijas sadalei. |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Nav  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Kārtējiem Vispārējiem latviešu Dziesmu un deju svētkiem koprepertuāru gatavo kori, deju kolektīvi, pūtēju orķestri un kokļu mūzikas ansambļi (visu minēto kolektīvu koprepertuāra sagatavošanas un pārbaudes procesu nodrošina no valsts budžeta apmaksāti virsdiriģenti/ virsvadītāji). Tāpēc kokļu mūzikas ansambļi, kas līdz šim valsts mērķdotācijas sadales kontekstā tika definēti kā māksliniecisko kolektīvu grupa G2, Ministru kabineta noteikumu projektā ir iekļauti māksliniecisko kolektīvu grupā G1. Līdz ar to konsekvences dēļ būs nepieciešams veikt attiecīgus grozījumus Ministru kabineta 2015.gada 28.jūlija noteikumi Nr. 440 „Kārtība, kādā tiek sadalīta valsts budžeta mērķdotācija to māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātāji nav pašvaldības”. |
| 2. | Atbildīgā institūcija  | Kultūras ministrija |
| 3. | Cita informācija  | Nav |

*Anotācijas V sadaļa – projekts šīs jomas neskar.*

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu |  Par nolūku sagatavot un noteiktā kārtībā iesniegt Ministru kabinetā Projektu informēta Latvijas Pašvaldību savienība.Projekts pieejams Kultūras ministrijas mājas lapā [www.km.gov.lv](http://www.km.gov.lv), sadaļā „Sabiedrības līdzdalība” un Latvijas Nacionālā kultūras centra mājas lapā [www.lnkc.gov.lv](http://www.lnkc.gov.lv), sadaļās „Mērķdotācija” un „Sabiedrības līdzdalība”. |
| 2. | Sabiedrības līdzdalība projekta izstrādē  |  Projekts sagatavots, ievērojot konsekvences apstiprināto Ministru kabineta 2015.gada 28.jūlija noteikumu Nr. 440 „Kārtība, kādā tiek sadalīta valsts budžeta mērķdotācija to māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātāji nav pašvaldības” kontekstā.  |
| 3. | Sabiedrības līdzdalības rezultāti  | Latvijas Pašvaldību savienība, pamatojoties uz Latvijas Nacionālā kultūras centra sniegto informāciju Kultūras ministrijas un Latvijas Pašvaldību ikgadējās sarunās 2015.gada 3.jūlijā, akceptēja Projekta virzību.Latvijas Pašvaldību savienība 2015.gada 7.oktobra elektroniskajā saskaņojumā ir akceptējusi principu, ka mērķdotācija pašvaldībām tiek pārskaitīta divas reizes gadā.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Latvijas Nacionālais kultūras centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz jaunas pārvaldes funkcijas, uzdevumus, strukturālas izmaiņas, kā arī neietekmē institūciju cilvēkresursus. |
| 3. | Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

13.10.2015. 9:30

2111

S.Pujāte, 67228985

Signe.Pujate@lnkc.gov.lv